На основу члана 39. став 2. тачка 37) Закона о локалној самоуправи („Службени гласник Републике Српске“, број: 97/16 и 36/19 ), члана 20. став 3. Закона о споменицима и спомен-обиљежјима ослободилачких ратова („Службени гласник Републике Српске“, број: 28/12) и члана 39. став 2. тачка 43) Статута Града Бијељина („Службени гласник Града Бијељина“, број: 9/17), Скупштина Града Бијељина на 2. сједници одржаној дана 3. марта 2021. године, донијела је

**О Д Л У К У**

**О ДАВАЊУ САГЛАСНОСТИ УДРУЖЕЊУ ПОРОДИЦА НЕСТАЛИХ БОРАЦА И ЦИВИЛА „СЕМБЕРИЈА И МАЈЕВИЦА“ ЗА ПОДИЗАЊЕ СПОМЕН ОБИЉЕЖЈА ПОГИНУЛИМ И НЕСТАЛИМ БОРЦИМА ГРАДА БИЈЕЉИНА**

Члан 1.

Овом Одлуком даје се сагласност за подизање спомен обиљежја погинулим и несталим борцима Града Бијељина који ће бити изграђен у Градском парку у Бијељини.

Члан 2.

Финансијска средства за подизање споменика обезбиједиће Удружење породица несталих бораца и цивила „Семберија и Мајевица“.

Члан 3.

Ова Одлука ступа на снагу осмог дана од дана објављивања, а објавиће се у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-11/21 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 3. март 2021. године |  |  |
|  |  | Александар Ђурђевић, с.р. |
|  |  |  |