На основу чланова 50., 51. и 53. Закона о службеницима и намјештеницима у органима јединице локалне самоуправе („Службени гласник Републике Српске“, број 97/16) и члана 7. став 3. и члана 8. Правилника о јединственим процедурама за попуњавање упражњених радних мјеста у градској, односно општинској управи (“Службени гласник Републике Српске”, бр. 42/17), Скупштина Града Бијељина на 2. сједници одржаној дана 3. марта 2021. године, расписала је

**Ј А В Н И К О Н К У Р С**

**ЗА ИЗБОР И ИМЕНОВАЊЕ СЕКРЕТАРА СКУПШТИНЕ ГРАДА БИЈЕЉИНА**

**I ОПИС ПОСЛОВА**

Дјелокруг послова секретара Скупштине града Бијељина прописан је Законом о службеницима и намјештеницима запослених у органима јединице локалне самоуправе, Статутом града Бијељина, Пословником о раду Скупштине града Бијељина и Правилником о организацији и систематизацији радних мјеста у Градској управи Града Бијељина.

**II МАНДАТ**

Мандат секретара Скупштине града Бијељине траје до краја мандата сазива скупштине која га је изабрала.

**III РАДНО-ПРАВНИ СТАТУС**

Радно мјесто секретара Скупштине града Бијељине је руководеће радно мјесто, на коме службеник има овлашћења и одговорности које се тичу вођења и усклађивања рада скупштине. Секретар Скупштине града Бијељина има статус службеника прве категорије (звање: не разврстава се).

**IV ОПШТИ УСЛОВИ ЗА КАНДИДАТЕ**

1. да је држављанин Републике Српске, односно Босне и Херцеговине,

2. да је старији од 18 година,

3. да има општу здравствену способност,

4. да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у градској управи јединице локалне самоуправе,

5. да није отпуштен из органа управе као резултат дисциплинске мјере, на било којем нивоу власти у БиХ, три године прије објављивања Kонкурса и

6. да није у сукобу интереса, односно да не обавља дужност која је неспојива са дужношћу службеника у градској управи, односно општинској управи.

2.

**V ПОСЕБНИ УСЛОВИ ЗА КАНДИДАТЕ**

1. ВСС, завршен четворогодишњи студиј са звањем дипломирани правник или завршен први циклус студија - дипломирани правник са најмање 240 ECTS бодова,
2. три године радног искуства у траженом степену образовања,
3. положен стручни испит за рад у Градској управи,
4. менаџерске вјештине и способност за управљање тимом,
5. креативност и способност преузимања иницијативе,
6. висок степен вјештина интерперсоналне комуникације,
7. познавање рада на рачунару.

**VI ПОТРЕБНА ДОКУМЕНТА**

Пријава на конкурс **доставља се на прописаном обрасцу за пријаву** који је на интернет страници Министарства управе и локалне самоуправе Републике Српске, као и на интернет страници Града Бијељина, а може се преузети и у Градској управи Града Бијељина (пријемна канцеларија).

Приликом пријаве на Јавни конкурс, кандидат уз пријаву прилаже и доказе о испуњавању општих и посебних услова, како слиједи:

– Као доказ о испуњавању општих услова кандидат прилаже фотокопију увјерења о држављанству Републике Српске, односно БиХ и изјаве да кандидат:

1) да није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом – члан IX став 1. Устава БиХ,

2) да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у градској, односно општинској управи и да се против њега не води кривични поступак пред домаћим или страним судом,

3) да није отпуштен из органа управе као резултат дисциплинске мјере, на било којем нивоу власти у БиХ, три године прије објављивања Kонкурса;

4) да се на њега не односе одредбе Закона о службеницима и намјештеницима у органима јединице локалне самоуправе које регулишу неспојивост и сукоб интереса.

Горе наведене изјаве о општим условима саставни су дио пријаве на јавни конкурс, односно пријавног обрасца.

– Као доказ о испуњавању посебних услова кандидат прилаже фотокопије:

1) дипломе о завршеном факултету;

2) увјерења о положеном стручном испиту за рад у управи или изјаве којом се кандидат који нема положен стручни испит обавезује да ће у року од шест мјесеци положити стручни испит уколико буде запослен или рјешења о ослобађању од обавезе полагања стручног испита за рад у управи у складу са Уредбом о стручном испиту за рад у управи Републике Српске (“Службени гласник Републике Српске”, бр. 68/11, 85/11 и 7/15);

3) исправе којом се доказује радно искуство у траженом степену стручне спреме;

4) доказ о познавању рада на рачунару.

3.

Неблаговремене, неразумљиве и непотпуне пријаве, као и пријаве кандидата који не испуњавају опште и посебне услове из јавног конкурса, Kомисије за спровођење Јавног конкурса, одбациће закључком.

Докази - копије документа уз пријаву се достављају на једном од језика који су у службеној употреби у Републици Српској.

Прворангирани кандидат, по приједлогу Kомисије за спровођење Јавног конкурса, дужан је да у року од седам дана од дана пријема обавјештења достави доказе о испуњавању општих и посебних услова, у оригиналу или овјереној копији, увјерење о општој здравственој способности, као и овјерене изјаве о испуњености општих услова.

Ако прворангирани кандидат не достави наведене доказе у прописаном року или ако на основу достављених доказа Конкурсна комисија утврди да кандидат не испуњава опште и посебне услове позваће сљедећег кандидата по броју освојених бодова са листе успјешних кандидата да достави наведене доказе о испуњавању општих и посебних услова и одговарајуће овјерене изјаве.

Са свим кандидатима који буду испуњавали услове Конкурсна комисија ће обавити интервју, на коме ће се вршити провјера знања кандидата о општем управном поступку, познавању начина функционисања и организације јединице локалне самоуправе и познавању послова радног мјеста за које је кандидат конкурисао.

Неблаговремене, недопуштене, неразумљиве или непотпуне пријаве, као и пријаве кандидата којe не испуњавају опште и посебне услове из јавног конкурса, биће одбачене закључком.

**VII РОК, МЈЕСТО, НАЧИН ПОДНОШЕЊА ПРИЈАВЕ И ДРУГЕ ИНФОРМАЦИЈЕ РЕЛЕВЕНТНЕ ЗА ЈАВНИ КОНКУРС:**

Рок за подношење пријава је 15 (петнаест) дана од дана објављивања Јавног конкурса. Јавни конкурс биће објављен у „Службеном гласнику Републике Српске“ и дневном листу „Независне новине“. Ако Kонкурс не буде објављен истовремено, рок ће се рачунати од дана посљедњег објављивања. Јавни конкурс ће се објавити и у „Службеном гласнику Града Бијељина“, али се та објава неће рачунати у рокове за пријављивање кандидата.

Пријаве се могу подносити непосредно у пријемној канцеларији Градске управе Града Бијељина (пријемна канцеларија) сваким радним даном од 07 до 15 часова или путем поште на адресу: Скупштина Града Бијељина, Трг Краља Петра I Карађорђевића бр. 1, 76300 Бијељина (са назнаком: Пријава на Јавни конкурс за попуну упражњеног радног мјеста секретара Скупштине града Бијељина).

Особа за давање додатних обавјештења о Јавном конкурсу је Мира Ристић, самостални стручни сарадник за скупштинске послове, контакт телефон: 055/232-172.

4.

Јавни конкурс се спроводи у складу са Правилником о јединственим процедурама за попуњавање упражњених радних мјеста у градској, односно општинској управи (“Службени гласник Републике Српске”, број: 42/17).

СКУПШТИНА ГРАДА БИЈЕЉИНА

|  |  |
| --- | --- |
| Број: 01-111-66/21 | П Р Е Д С Ј Е Д Н И К |
| Бијељина, | СКУПШТИНЕ ГРАДА БИЈЕЉИНА |
| Датум, 3. март 2021. године |  |
|  | Александар Ђурђевић, с.р. |
|  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-67/21

Датум: 3. март 2021. године

На основу члана 53. став 1. и 2. Закона о службеницима и намјештеницима у органима јединица локалне самоуправе („Службени гласник Републике Српске“, број: 97/16), и члана 39. став 2. тачка 43) Статута Града Бијељина („Службени гласник Града Бијељина“, број: 9/17), Скупштина Града Бијељина на 2. сједници одржаној дана 3. марта 2021. године, д о н и ј е л а је

**Р Ј Е Ш Е Њ Е**

**О ИМЕНОВАЊУ КОМИСИЈЕ ЗА ИЗБОР СЕКРЕТАРА**

**СКУПШТИНЕ ГРАДА БИЈЕЉИНА**

1. Именује се Комисија за спровођење поступка по Јавном конкурсу за избор и именовање секретара Скупштине града Бијељина (у даљем тексту: Комисија за избор) у сљедећем саставу:

1) ИВАНА СТАНИШИЋ, предсједник

2) МИЛЕНКО ГАЈИЋ, члан

3) ДРАГАНА ЉУБОЈЕВИЋ, члан

4) ДУШАН САВИЋ, члан

5) ГОРАН МАРКОВИЋ, члан

2. Задатак Комисије за избор је да у складу са законом проведе поступак по Јавном конкурсу за избор и именовање секретара Скупштине града Бијељина, што укључује контролу испуњености општих и посебних услова и улазни интервју, сачини ранг листу са ужим избором кандидата који испуњавају критеријуме за именовање, по потреби припреми додатне информације о кандидатима, обави интервјуе те да по окончаном изборном конкурсу достави приједлог предсједнику Скупштине.

3. Комисија за избор престаје са радом даном именовања секретара Скупштине града Бијељина.

3. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 53. став 1. Закона о службеницима и намјештеницима у органима јединице локалне самоуправе („Службени гласник Републике српске“, број 97/16) је прописано да за спровођење јавног конкурса за избор и именовање секретара скупштине, скупштина именује комисију, а ставом 2 истог члана је прописано да комисија има пет чланова, од којих су два члана одборници у скупштини, два члана службеници градске, односно

2.

општинске управе који имају одговарајућу стручну спрему и звање и радно искуство, а један члан са листе стручњака коју утврђује скупштина.; - Поступак за избор секретара скупштине подразумијева контролу испуњености општих и посебних услова и улазни интервју, а спроводи се у року од 30 дана од дана истека рока за пријављивање кандидата. (став 4.): - Поступак именовања секретара скупштине мора се окончати у року од 30 дана од дана достављања приједлога комисије из става 1. овог члана, предсједнику скупштине. (став 5).

С обзиром на изложено, ријешено је као у диспозитиву рјешења.

ПОУКА О ПРАВНОМ ЛИЈЕКУ: Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованим |  |  |
| 1. Архива |  | Александар Ђурђевић, с.р. |
|  |  |  |